पाएं अपने शहर की ताज़ा ख़बरें और फ्री ई-पेपरडाउनलोड करें
केवलादेव राष्ट्रीय पक्षी उद्यान (घना) में मछली और कछुआ का शिकार करने आए 6 शिकारियों को घना की टीम ने पकड़ लिया। रेंजर महेश शर्मा ने बताया कि इन्हें घना के डी ब्लॉक से पकड़ा गया। इनके कब्जे से 12 मछली और 2 मृत कछुए बरामद किए गए हैं। शिकारियों ने झील में जाल लगा रखे थे।
सभी आरोपी कामां क्षेत्र के गांव अकाता के रहने वाले हैं। इनके कब्जे से जाटोली घना में छुपाकर रखी 5 मोटरसाइकिल बरामद की गई हैं। उल्लेखनीय है कि गर्मी के मौसम में झीलों में पानी कम हो जाने पर शिकारी सक्रिय हो जाते हैं और मछलियों का शिकार करते हैं। अनेक बार यह दुर्लभ प्रजाति के जानवरों का भी शिकार कर लेते हैं। इनसे अन्य मामलों में भी पूछताछ की जा रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn